सुबह कई जगह बरसे बादल; तापमान 3 से 5 डिग्री लुढ़का, पूरा दिन पानी गिरने के आसार
Punjab Weather Forecast; Mansoon Rain Weather Alert | Amritsar Jalandhar Ludhiana पंजाब में आज दिन की शुरुआत बारिश के साथ हुई। मौसम विभाग ने दोपहर तक तरनतारन, फिरोजपुर, लुधियाना, मोहाली, पटियाला, फतेहगढ़ साहिब, रूपनगर व मोगा जिलों में बारिश होने का ऑरेंज अलर्ट जारी किया है।
पंजाब में आज दिन की शुरुआत बारिश के साथ हुई। मौसम विभाग ने दोपहर तक तरनतारन, फिरोजपुर, लुधियाना, मोहाली, पटियाला, फतेहगढ़ साहिब, रूपनगर व मोगा जिलों में बारिश होने का ऑरेंज अलर्ट जारी किया है। तेज हवाओं के साथ बारिश होगी। राज्य में आज बारिश होने की काफी संभावनाएं बनी हुई हैं। राज्य के अधिकतर जिलों में तापमान भी 3 से 5 डिग्री तक गिरने की भी संभावना है।
मौसम विभाग द्वारा जारी किए गए अलर्ट के अनुसार, आज 9 जिलों जिलों में अच्छी बारिश होगी। इसके अलावा अमृतसर, गुरदासपुर, पठानकोट, फतेहगढ़ साहिब, तलवंडी साबो, बनाला, संगरूर, मोहाली, मोगा, नकोदर, कपूरथला, जालंधर, आनंदपुर साहिब, फगवाड़ा में बारिश का येलो अलर्ट जारी किया है। आज अधिकतर शहरों का तापमान 30 डिग्री से नीचे गिरेगा। यह मौसम रविवार को भी बना रहेगा।
आज शहरों का तापमान
अमृतसर- जिले में आज दिन का न्यूनतम तापमान 26.3 डिग्री और अधिकतम 29 डिग्री से कम रहने का अनुमान है। वहीं आज पूरा दिन बादल छाए रहेंगे और रुक-रुक कर बारिश होती रहेगी।
जालंधर- जिले का न्यूनतम तापमान 27.3 डिग्री के करीब रहने का अनुमान है। वहीं अधिकतम तापमान में भी गिरावट दर्ज की जाएगी, जो 30 डिग्री के करीब रहेगा। आज पूरा दिन बादल छाए रहेंगे और बारिश होने का अनुमान है।
लुधियाना- जिले में न्यूनतम तापमान 27.1 डिग्री के आसपास रहेगा। वहीं अधिकतम तापमान में भी बीते दिन से 4 डिग्री तक कमी देखने को मिलेगी। यह 29 डिग्री के करीब रहने का अनुमान है। आज पूरा दिन बादल छाए रहेंगे और बीच-बीच में बारिश होती रहेगी।
